ประกาศธนาคารแห่งประเทศไทยที่ สนส. 23 /2562เรื่อง การจัดทําและการเปิดเผยรายการย่อแสดงสินทรัพย์และหนี้สินของธนาคารพาณิชย์--------------------------------------------อื่นๆ - 1. เหตุผลในการออกประกาศ ตามที่ธนาคารแห่งประเทศไทยได้ออกหลักเกณฑ์เกี่ยวกับรายการย่อแสดงสินทรัพย์และหนี้สิน โดยกําหนดให้ธนาคารพาณิชย์ต้องจัดทําและเปิดเผยรายการย่อแสดงสินทรัพย์และหนี้สินทุกสิ้นเดือนเนื่องจากเป็นข้อมูลสําคัญที่แสดงให้เห็นถึงฐานะทางการเงินของธนาคารพาณิชย์ อันจะเป็นประโยชน์ทั้งในด้านการกํากับดูแลของธนาคารแห่งประเทศไทย และการใช้ข้อมูลของผู้ใช้งบการเงินเช่น นักลงทุน ผู้ฝากเงิน และเจ้าหนี้ของธนาคารพาณิชย์ ในการตัดสินใจเชิงเศรษฐกิจ ตลอดจนเพื่อประโยชน์ในการคุ้มครองผู้บริโภคนั้น เนื่องจากธนาคารแห่งประเทศไทยได้ปรับปรุงรูปแบบการแสดงรายการและการเปิดเผยข้อมูลในงบการเงิน รวมทั้งคําอธิบายความหมายของรายการที่เกี่ยวข้องให้สอดคล้องกับข้อกําหนดของมาตรฐานการบัญชีและมาตรฐานการรายงานทางการเงินกลุ่มเครื่องมือทางการเงิน ซึ่งสภาวิชาชีพบัญชีได้ประกาศใช้ โดยให้มีผลบังคับกับการจัดทํางบการเงินที่เริ่มต้นในหรือหลังวันที่ 1 มกราคม 2563 เป็นต้นไป ดังนั้น ธนาคารแห่งประเทศไทยจึงได้ปรับปรุงรูปแบบรายการย่อแสดงสินทรัพย์และหนี้สินและคําอธิบายความหมายของรายการที่เกี่ยวข้องให้สอดคล้องกับหลักเกณฑ์ที่เปลี่ยนแปลงไปตามที่กล่าวข้างต้น เพื่อให้ธนาคารพาณิชย์สามารถใช้รูปแบบรายการย่อแสดงสินทรัพย์และหนี้สินที่เป็นมาตรฐานเดียวกันอื่นๆ - 2. อํานาจตามกฎหมาย อาศัยอํานาจตามความในมาตรา 31 มาตรา 39 (5) และมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกข้อกําหนดให้ธนาคารพาณิชย์ถือปฏิบัติเกี่ยวกับหลักเกณฑ์การจัดทําและการเปิดเผยรายการย่อแสดงสินทรัพย์และหนี้สินของธนาคารพาณิชย์ตามที่กําหนดในประกาศนี้อื่นๆ - 3. ประกาศที่ยกเลิก ยกเลิกประกาศธนาคารแห่งประเทศไทยที่ สนส. 23/2558 เรื่อง การจัดทําและการเปิดเผยรายการย่อแสดงสินทรัพย์และนี้สินของธนาคารพาณิชย์ ลงวันที่ 4 ธันวาคม 2558อื่นๆ - 4. ขอบเขตการบังคับใช้ ประกาศนี้ใช้บังคับกับธนาคารพาณิชย์ตามกฎหมายว่าด้วยธุรกิจสถาบันการเงินทุกแห่งอื่นๆ - 5. เนื้อหา 5.1 การจัดทํารายการย่อแสดงสินทรัพย์และหนี้สิน ให้ธนาคารพาณิชย์จัดทํารายการย่อแสดงสินทรัพย์และหนี้สิน ณ วันสิ้นเดือนของทุกเดือนให้ครบถ้วนถูกต้องตามความเป็นจริง และเป็นไปตามรูปแบบและคําอธิบายความหมายของรายการที่ธนาคารแห่งประเทศไทยกําหนดตามแนบ ดังนี้ (1) ให้ธนาคารพาณิชย์ยกเว้นสาขาของธนาคารพาณิชย์ต่างประเทศจัดทํารายการย่อแสดงสินทรัพย์และหนี้สินตามแบบ ธ.พ. 1.1 ที่ธนาคารแห่งประเทศไทยกําหนดตามเอกสารแนบ 1 โดยรวมสินทรัพย์และหนี้สินของทุกสํานักงาน (2) ให้สาขาของธนาคารพาณิชย์ต่างประเทศจัดทํารายการย่อแสดงสินทรัพย์และหนี้สินตามแบบ ธ.พ. 1.2 ที่ธนาคารแห่งประเทศไทยกําหนดตามเอกสารแนบ 2 โดยรวมสินทรัพย์และหนี้สินของทุกสํานักงานในประเทศ ทั้งนี้ ในการจัดทํารายการย่อแสดงสินทรัพย์และหนี้สินดังกล่าว ให้ธนาคารพาณิชย์อ้างอิงจากคําอธิบายความหมายของรายการ และรายการของชุดข้อมูลที่เกี่ยวข้อง (Dataset) ในระบบ DMS ที่ธนาคารแห่งประเทศไทยกําหนดตามเอกสารแนบ 3 และ 4 ตามลําดับ 5.2 การกําหนดจํานวนหน่วยในการจัดทํารายการย่อแสดงสินทรัพย์และหนี้สิน ให้ธนาคารพาณิชย์จัดทํารายการย่อแสดงสินทรัพย์และหนี้สินเป็นสกุลเงินบาทโดยให้แสดงเป็นหน่วยของหลักพันบาท (ไม่ต้องมีทศนิยม) 5.3 การเปิดเผยรายการย่อแสดงสินทรัพย์และหนี้สิน ให้ธนาคารพาณิชย์เปิดเผยรายการย่อแสดงสินทรัพย์และหนี้สินที่รับรองความถูกต้องและลงนามอย่างน้อย 2 คน ได้แก่ กรรมการผู้จัดการ และผู้อํานวยการฝ่ายบัญชี หรือผู้ซึ่งมีตําแหน่งเทียบเท่าในทํานองเดียวกันที่เรียกชื่ออย่างอื่น โดยให้แสดงชื่อและชื่อสกุลในเครื่องหมายวงเล็บ พร้อมด้วยตําแหน่งใต้ลายมือชื่อ ในกรณีที่ให้ผู้อื่นที่มีอํานาจลงนามแทน ให้ระบุคําว่า "แทน" หน้าตําแหน่งนั้นด้วยและในกรณีที่ข้อมูลในรายการย่อแสดงสินทรัพย์และหนี้สินยังไม่ได้ผ่านการตรวจสอบโดยผู้สอบบัญชีรับอนุญาต ให้ธนาคารพาณิชย์ระบุข้อความว่า "ไม่ได้ผ่านการตรวจสอบโดยผู้สอบบัญชีรับอนุญาต" ในรายการย่อแสดงสินทรัพย์และหนี้สินด้วย ทั้งนี้ ให้ธนาคารพาณิชย์เปิดเผยรายการย่อแสดงสินทรัพย์และหนี้สินดังกล่าวภายในวันที่ 25 ของเดือนถัดไป ดังนี้ (1) ให้ประกาศรายการย่อแสดงสินทรัพย์และหนี้สินไว้ในที่เปิดเผย ณ สํานักงานใหญ่ (ไม่รวมถึงสํานักงานใหญ่ในต่างประเทศของสาขาของธนาคารพาณิชย์ต่างประเทศ) และสํานักงานสาขาของธนาคารพาณิชย์นั้นทุกแห่ง โดยอาจประกาศรายการย่อแสดงสินทรัพย์และหนี้สินลงในหนังสือพิมพ์รายวันเพิ่มเติม เฉพาะรายไตรมาสก็ได้ (2) ให้เผยแพร่รายการย่อแสดงสินทรัพย์และหนี้สินในเว็บไซต์ (website) ของธนาคารพาณิชยนั้น 5.4 การจัดส่งรายการย่อแสดงสินทรัพย์และหนี้สิน 5.4.1 ให้ธนาคารพาณิชย์จัดส่งรายการย่อแสดงสินทรัพย์และหนี้สินตามรูปแบบการจัดส่ง ดังนี้ (1) รูปแบบ Excel File ตามที่ธนาคารแห่งประเทศไทยกําหนด โดยให้ส่งผ่านช่องทางการรับส่งข้อมูลของระบบ DMS Data Acquisition ภายในวันที่ 21 ของเดือนถัดไป ทั้งนี้ หากวันที่ครบกําหนดส่งตรงกับวันหยุด ให้ส่งข้อมูลภายในวันทําการถัดจากวันหยุดดังกล่าว แต่ก่อนหน้าวันเปิดเผยรายการย่อแสดงสินทรัพย์และหนี้สินตามข้อ 5.3 (2) รูปแบบเอกสารหรือข้อมูลอิเล็กทรอนิกส์ จํานวน 1 ชุด ต่อสํานักจัดการข้อมูล ฝ่ายบริหารจัดการข้อมูล ธนาคารแห่งประเทศไทย ภายในวันที่ 25 ของเดือนถัดไป ทั้งนี้ หากวันที่ครบกําหนดส่งตรงกับวันหยุด ให้ส่งข้อมูลภายในวันทําการถัดจากวันหยุดดังกล่าว 5.4.2 ให้ธนาคารพาณิชย์จัดส่งรายการย่อแสดงสินทรัพย์และหนี้สินในรูปแบบเอกสารหรือข้อมูลอิเล็กทรอนิกส์ จํานวน 1 ชุดต่อสํานักนโยบายระบบการเงินและสถาบันการเงินสํานักงานเศรษฐกิจการคลัง กระทรวงการคลัง หรือไปยัง e-mail address ที่ [ ](mailto: ) ภายในวันที่ 25 ของเดือนถัดไป ทั้งนี้ หากวันครบกําหนดส่งตรงกับวันหยุด ให้ส่งข้อมูลภายในวันทําการถัดจากวันหยุดดังกล่าว 5.5 การปรับปรุงข้อมูลในรายการย่อแสดงสินทรัพย์และหนี้สิน ในกรณีที่มีเหตุจําเป็นและสมควร ซึ่งทําให้ธนาคารพาณิชย์ต้องมีการปรับปรุงรายการย่อแสดงสินทรัพย์และหนี้สิน หลังจากที่ได้มีการเปิดเผยตามข้อ 5.3 หรือจัดส่งตามข้อ 5.4 แล้ว ให้ธนาคารพาณิชย์เปิดเผยและจัดส่งร้ายการย่อแสดงสินทรัพย์และหนี้สินที่ได้ปรับปรุงตามช่องทางที่กําหนดในข้อ 5.3 และข้อ 5.4 ทั้งนี้ ให้ระบุข้อความ "ฉบับปรับปรุง" ไว้ตรงกลางด้านบนสุดของร้ายการย่อฉบับที่ปรับปรุงด้วย ทั้งนี้ รายการย่อแสดงสินทรัพย์และหนี้สินที่เปิดเผยและจัดส่งตามข้อ 5.3 ข้อ 5.4 และข้อ 5.5 ต้องเป็นรายการย่อแสดงสินทรัพย์และหนี้สินที่จัดทําขึ้นเป็นภาษาไทย เว้นแต่กรณีการประกาศลงในหนังสือพิมพ์ภาษาต่างประเทศ สาขาของธนาคารพาณิชย์ต่างประเทศสามารถเลือกจัดทํารายการย่อแสดงสินทรัพย์และหนี้สินเป็นภาษาอังกฤษได้อื่นๆ - 6. วันเริ่มต้นบังคับใช้ ประกาศนี้ให้ถือปฏิบัติกับการจัดทําและการเปิดเผยรายการย่อแสดงสินทรัพย์และหนี้สินพร้อมกับการถือปฏิบัติตามประกาศธนาคารแห่งประเทศไทย ที่ สนส. 21/2561 เรื่อง การจัดทําและการประกาศงบการเงินของธนาคารพาณิชย์และบริษัทโฮลดิ้งที่เป็นบริษัทแม่ของกลุ่มธุรกิจทางการเงินที่ให้ถือปฏิบัติกับงบการเงินที่เริ่มต้นในหรือหลังวันที่ 1 มกราคม 2563 เป็นต้นไปผู้มีอํานาจลงนาม - ประกาศ ณ วันที่ 20 พฤศจิกายน 2562 (นายวิรไท สันติประภพ)ผู้ว่าการธนาคารแห่งประเทศไทย